**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**ÎN INTERVALUL 11.11.2022, ora 08.00 – 12.11.2022, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 12.11.2022, ora 07.00**

**RÂURI**

**Debitele au fost relativ staționare**.

Ușoare creșteri de niveluri și debite s-au înregistrat pe unele râuri mici din estul şi sud-estul țării datorită precipitațiilor slabe cantitativ căzute în interval.

Debitele se situează în general la valori sub mediile multianuale lunare, cu coeficienți moduli cuprinși între 30-70% din normalele lunare, mai mari (70-90% din normalele lunare) pe cursurile superioare ale Mureşului, Bistriţei, Trotuşului și pe unii afluenți din bazinul superior al Dâmboviței și mai mici (sub 30% din mediile multianuale lunare) pe râurile din bazinele hidrografice: Cerna, Motru, Tazlău, Râmnicu Sărat, Bârlad, Jijia, unii afluenți din bazinul superior al Argeșului și pe unele râuri din Dobrogea.

**Nivelurile** pe râuri la stațiile hidrometrice **se situează sub** **COTELE DE ATENȚIE.**

**Debitele vor fi în general staționare.**

**Nivelurile** pe râuri la stațiile hidrometrice **se vor situa sub** **COTELE DE ATENȚIE**.

**DUNĂRE**

**Debitul la intrarea în ţară** (secţiunea Baziaş) în intervalul 11-12.11.2022 **a fost în creştere, având valoarea de** **2700 m3/s**, sub media multianuală a lunii **noiembrie (4650 m3/s).**

În aval de Porţile de Fier debitele au fost în creștere pe sectorul Gruia-Calafat și în scădere pe sectorul Bechet-Tulcea.

**Debitul la intrarea în ţară** (secţiunea Baziaş) **va fi** **staționar (2700 m3/s).**

În aval de Porțile de Fier debitele vor fi în creștere pe sectoarele Gruia-Zimnicea și în scădere pe sectorul Giurgiu-Tulcea.

**ALIMENTĂRI CU APĂ**

**A.B.A. Argeș-Vedea**

Toți consumatorii sunt alimentați normal.

Alimentarea cu apă a mun. București:

-r. Argeș - Ac. Zăvoiul Orbului: 13 mc/s;

-r. Dâmbovița: ac. Văcărești: 2,5 mc/s;

-CA2: 2.5 mc/s;

-Der. Mircea Vodă: 1.2 mc/s.

**A.B.A. Prut-Bârlad**

**Județul Botoșani:**

Se menține situația de restricții în alimentarea cu apă pentru piscicultură la folosința:

-S.C. Pirania S.R.L. Botoșani - pepiniera piscicolă Havârna, prin reducerea debitelor la sursa r. Bașeu - ac. Cal Alb corespunzător treptei a III-a de restricții.

Se menține Planul de restricții în alimentarea cu apă - treapta a III-a, pentru A.N.I.F.-Filiala Teritorială Moldova Nord-U.A. Botoșani-Sistemul de irigații Movileni-Havârna, sursa ac. Cal Alb - r. Bașeu.

**Județul Iași:**

Se menține situația de restricții în alimentarea cu apă pentru piscicultură la folosințele:

-S.C. Noralex S.R.L. Iași, S.C. Piscicola S.R.L. Iași și S.C. CC & PES S.R.L. Iași prin încetarea livrării apei din sursa r. Miletin - ac. Hălceni.

-SC ACVACOM SRL Iași prin reducerea debitelor la sursa r. Gurguiata – ac. Plopi corespunzător treptei III de aplicare a restricțiilor;

-SC MIHPES SRL Iași prin reducerea debitelor la sursa r. Valea Oii – ac. Sârca corespunzător treptei III de aplicare a restricțiilor.

Se menține situația de restricții în alimentarea cu apă pentru piscicultură prin reducerea debitului la sursa r. Ezăreni - ac. Ezăreni, corespunzător treptei III, începând cu data de 01.09.2022, pentru Stațiunea de Cercetare Dezvoltare pentru Acvacultură și Ecologie Acvatică Horpaz.

**Județul Vaslui:**

Se mențin prevederile „Planului de restricții și folosire a apei în perioade deficitare”, astfel:

-treapta III - pentru S.C. AQUAVAS S.A. VASLUI – Sucursala Vaslui din acumularea Solești;

-treapta III - ANIF Filiala Teritorială de Îmbunătățiri Funciare Vaslui-Amenajare de irigații Mânjești, sursa acumularea Mânjești.

**2.** **Situaţia meteorologică în intervalul 11.11.2022, ora 08.00 –12.11.2022, ora 06.00**

**În ţară,** în Muntenia, Dobrogea, jumătatea de sud a Moldovei și cea sud-estică a Transilvaniei, estul Olteniei și sudul Banatului, cu precădere în prima parte a intervalului, nebulozitatea a fost persistentă și a plouat, iar valorile termice diurne -în scădere accentuată față de ziua anterioară- s-au situat în general în jurul mediilor specifice datei. Ploile au fost slabe, doar pe spații restrânse din sud-vestul Munteniei semnalându-se averse ce au acumulat în jurul a 15...20 l/mp. La altitudini mari în Carpații Meridionali și trecător în cei de Curbură a nins slab și pe suprafețe mici era strat subțire de zăpadă, ce măsura pe platformele stațiilor meteo până la 6 cm la peste 2000 m în Masivele Făgăraș și Bucegi. În restul teritoriului cerul a fost variabil la început, apoi s-a înnorat treptat, iar valorile de temperatură, în majoritate în creștere comparativ cu ziua anterioară, au caracterizat o vreme mai caldă decât în mod obișnuit, îndeosebi în vestul Olteniei, unde abaterile termice față de normă au fost chiar și de 8 grade. Vântul a suflat slab și moderat, cu unele intensificări pe crestele montane, izolat cu peste 65 km/h în special în vestul Carpaților Meridionali și pe arii restrânse în regiunile sudice, cu rafale ce nu au depășit 40...45 km/h. Temperaturile maxime s-au încadrat între 9 grade la Târnăveni, Miercurea Ciuc, Întorsura Buzăului, Brașov, Boița și Mahmudia și 19 grade la Apa Neagră și Târgu Jiu, iar la ora 06 valorile termice (peste cele caracteristice perioadei) erau cuprinse între -2 grade la Joseni și 12 grade la Constanța-dig. S-a semnalat ceață, la începutul zilei pe alocuri în vestul și în nordul țării și izolat în sud-est, iar noaptea în centru și est.

**Observaţie:** în intervalul de diagnoză au fost în vigoare 5 atenționări cod galben pentru fenomene meteorologice periculoase imediate, 2 emise de către SRPV Timișoara, 1 de către SRPV Cluj, 1 de către SRPV Sibiu și 1 de către SRPV Bacău.

**La Bucureşti,** ziua vremea a fost în general închisă și mult mai rece decât precedenta și a plouat slab, dar continuu până spre după-amiază. Începând de seara norii s-au mai disipat. Vântul a suflat slab până la moderat. Temperatura maximă, apropiată de media multianuală a datei, a fost de 11 grade la Filaret și 12 grade la Afumați și Băneasa, iar la ora 06 se înregistrau 7 la grade Afumați și Băneasa și 8 grade la Filaret.

**3. Prognoza meteorologică în intervalul 12.11.2022, ora 08.00–13.11.2022, ora 8.00**

**În ţară,** valorile termice diurne se vor situa în general peste cele normale pentru această perioadă, cu maxime cuprinse între 8 și 16 grade. Cerul va fi variabil, cu înnorări în primele ore ale intervalului în regiunile sudice, unde doar izolat va ploua slab sau va burnița. Vântul va sufla slab și moderat, cu ușoare intensificări pe crestele montane. Temperaturile minime

vor fi cuprinse între -4 și 8 grade. Cu precădere dimineața și noaptea în zonele joase local se va forma ceață.

**La Bucureşti** valorile termice diurne vor fi ușor mai mari față de mediile multianuale, cu o maximă de 13...14 grade. Cerul va avea înnorări mai ales la începutul intervalului, dar probabilitatea de ploaie va fi redusă. Vântul va sufla slab și moderat. Temperatura minimă va fi de 3...4 grade, mai scazută spre 1 grad în zona periurbană. Dimineața și noaptea vor fi condiții de ceață.

***II. CALITATEA APELOR***

Nu au fost semnalate evenimente deosebite.

***III. CALITATEA MEDIULUI***

1. **În domeniul aerului**

**Agenţia Naţională pentru Protecţia Mediului** informează că din rezultatele analizelor efectuate în data de 10.11.2022 în cadrul Reţelei Naţionale de Monitorizare nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon). **Media zilnică de 50 µg/m3 pentru PM10 (pulberi în suspensie cu diametrul sub 10 microni) a fost depășită la staţiile: B-1, B-3, B-4, B-5, B-6, B-9, B-12, B-13, B-21, B-24** (municipiul București)**, B-7** (orașul Măgurele, jud. Ilfov), **B-11** (orașul Bragadiru, jud. Ilfov), **B-26, B-27** (orașul Voluntari, jud. Ilfov)**, B-28** (comuna Glina, jud. Ilfov)**, B-29** (orașul Otopeni, jud. Ilfov)**, B-30** (comuna Mogoșoaia, jud. Ilfov)**, BV-6** (municipiul Codlea)**, IS-2** (municipiul Iași)**, IS-5** (comuna Tomești)**, BC-1** (municipiul Bacău)**, BZ-2** (municipiul Râmnicu Sărat)**, PH-1, PH-2, PH-5, PH-6** (municipiul Ploiești)**, GR-1, GR-2** (municipiul Giurgiu)**, DJ-2** (municipiul Craiova)**, GJ-3** (orașul Turceni).

1. **În domeniul solului şi vegetaţiei**

**A.P.M. Timiș:**

-informează că în data de 29.10.2022, la ora 11:10, s-a produs o poluare cu 15 l de țiței și apă sărată a 6 mp de sol în urma fisurării colectorului de pompare Parc 4 Satchinez-Depozit Satchinez-tronson 8” (zona sondei 1057 SK) aparținând operatorului Expert Petroleum. **Măsuri:** la ora 11:30 a fost izolat colectorul, suprafața afectată a fost curățată, rezultând 0,4 mc de sol contaminat, care a fost transportat la Punctul de colectare deșeuri periculoase Satchinez, urmând să fie preluat de S.C. Stilo Evora S.R.L. pentru tratare.

-informează că în data de 05.11.2022, la ora 09:30, s-a produs o poluare cu 150 l de apă sărată a 5 mp de sol în urma fisurării colectorului de pompare Parc 1 Călacea–Depozit Satchinez-tronson 8” (zona sondei 985 Satchinez) aparținând operatorului Expert Petroleum. **Măsuri:** la ora 09:50 a fost izolat colectorul, suprafața afectată a fost curățată, rezultând 0,5 mc de sol contaminat, care a fost transportat la Punctul de colectare deșeuri periculoase Satchinez, urmând să fie preluat de S.C. Stilo Evora S.R.L. pentru tratare.

**G.N.M.-C.J. Constanța** informează că în data de 11.11.2022, la ora 15:15, în urma executării unui foraj geotehnic la adâncimea de 10 m pe amplasamentul unui operator din Dana 86 a portului Constanța a ieșit apă cu miros de gaze. A fost oprit forajul, iar instalația a fost blocată la adâncimea de 10 m. La fața locului s-au deplasat reprezentanții I.S.U. Constanța, pompierii, C.B.R.N. și poliția. Se vor face determinări din patru în patru ore de către operatorul portuar cu aparatura din dotare. Personalul G.N.M.-C.J. Constanța va monitoriza în continuare situația. Se va reveni cu informații.

**Direcția Silvică Gorj** informează despre producerea în data de 10.11.2022, la ora 19:30, a unui incendiu de litieră pe raza Ocolului Silvic Târgu Jiu, în zona satului Pișteștii din Deal, comuna Scoarţa, care a afectat o suprafață de 1,02 ha. Incendiul a fost stins în aceeași zi, la ora 20:30, de către personalul silvic și cetățeni.

**3. În domeniul supravegherii radioactivităţii mediului**

Menționăm că pentru factorii de mediu urmăriți nu s-au înregistrat depăşiri ale limitelor de avertizare/alarmare și nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele normale de variație ale fondului natural.

**4. În municipiul Bucureşti**

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

Direcția Comunicare